b'\n_START_ARTICLE_\nVeliki skovik\n_START_SECTION_\nRaz\xc5\xa1irjenost\n_START_PARAGRAPH_\nRaz\xc5\xa1irjen je od ju\xc5\xbene Evrope in severozahodne Afrike proti vzhodu do severne Mongolije in Japonske, na jugu pa do Indije, \xc5\xa0ri Lanke, Malaje in vse do Bornea. Zadr\xc5\xbeuje se v redko zara\xc5\xa1\xc4\x8denih gozdovih, parkih, palmovih gajih in sadovnjakih, kjer tudi gnezdi enkrat letno, samica pa odlo\xc5\xbei aprila ali maja od 3-6 jajc v duplo v deblu drevesa._NEWLINE_Glavna hrana velikega skovika so velike \xc5\xbeu\xc5\xbeelke (kobilice, hro\xc5\xa1\xc4\x8di, ve\xc5\xa1\xc4\x8de,...) in manj\xc5\xa1i vreten\xc4\x8darji (mi\xc5\xa1i, \xc5\xbeabe, ku\xc5\xa1\xc4\x8darji,...) ter nevreten\xc4\x8darji (de\xc5\xbeevniki,..).\n_START_SECTION_\nTelesne zna\xc4\x8dilnosti\n_START_PARAGRAPH_\nVeliki skovik je majhna sova, velika pribli\xc5\xbeno kot \xc5\xa1krjanec. Dose\xc5\xbee 19 - 21 cm v dol\xc5\xbeino in ima razpon peruti od 47 \xe2\x80\x93 54\xc2\xa0cm. Zna\xc4\x8dilnost te ptice so obu\xc5\xa1esni \xc4\x8dopki in varovalna barva, ki se zliva z okoljem v katerem \xc5\xbeivi. Tako je pri nas Veliki skovik ve\xc4\x8dinoma rjavo-sivih odtenkov, vzorec pa je podoben lubju dreves, na katerih se zadr\xc5\xbeuje. Kot vse sove ima velike o\xc4\x8di, ki so pri tej vrsti svetle barve in so, kot pri vseh sovah, nepremi\xc4\x8dno pritrjene v jamicah.'